
Localitatea Timişoara dispune de un sistem centralizat de alimentare cu apă, canalizare şi epurare a apelor uzate menajere.

Reţelele de alimentare cu apă şi canalizare existente nu acoperă toate zonele construite, situaţie întâlnită şi în cartierul Blaşcovici pe străzile Taborului, Umbrei, Semicerc şi Amzei. Această deficienţă impune realizarea unor reţele de alimentare cu apă şi canalizare pe strazile Taborului şi Amzei şi reţea de canalizare pe străzile Umbrei şi Semicerc.
Valoarea totală a investiţiei  ,,Extinderi reţele apă-canal zona Blaşcovici ” este estimată la 1.050.950 lei lei (cu TVA), respectiv 288.095  Euro (1 EURO=3,648 lei la data de 19.09.2008).

Având în vedere faptul că finanţarea obiectivului  ,,Extinderi  reţele apă-
canal zona Blaşcovici ” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 52/2008 întocmit de S.C.  DELTA PROJECT  S.R.L.

